།རྣམ་
གྲངས་བརྗོད་པའི་རྒྱན། སྲིད་པའི་དུཿཁས་མནར་བའི་འགྲོ་བའི་ཚོགས། །མ་ལུས་དབྱངས་ཅན་ཁྱོད་
ཀྱིས་འཕགས་ལམ་ལ། །འགོད་པར་མཛོད་ཅིག་མོས་ལྡན་བདག་གཅིག་པུ། །བཏང་སྙོམས་ངང་དུ་
བཞག་ཀྱང་སླ་བར་མཆིས། །ཀུན་ཕན་གྱི་རྒྱན། སྲིད་པའི་རྒྱ་མཚོ་གཏིང་མཐའ་དཔག་དཀའ་ལས། །
བརྒལ་བར་འདོད་པའི་ལྷག་བསམ་སྐྱེས་གྱུར་ཚེ། །ཐར་ལམ་སྟོན་པའི་དེད་དཔོན་མཚོ་ལྡན་མ། །
317

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
གང་དེས་ཞལ་བཟང་མཛེས་པ་བསྟན་པར་གྱུར། །རྒྱ་ཆེ་བའི་རྒྱན་ལས། བསམ་པ་རྒྱ་ཆེ་བ། ཇི་སྲིད་
འཁོར་བ་སྟོང་པར་གྱུར་གྱི་བར། །འབད་མེད་གཞན་དོན་ཡང་དག་སྒྲུབ་པ་ལ། །ངལ་བ་མེད་པའི་
འཕགས་མ་དབྱངས་ཅན་གང༌། །ཨ་ཧོ་འཇིག་རྟེན་གསུམ་ན་རྨད་དུ་བྱུང༌། །འབྱོར་པ་རྒྱ་ཆེ་བ། རྒྱལ་
ཡུམ་དབྱངས་ཀྱི་ལྷ་མོ་མཚོ་ལྡན་དེ། །ཆུ་སྐྱེས་ཨུ་དུམ་འབར་བ་བཞད་པའི་དབུས། །ཆུ་ཤེལ་དབང་
པོའི་དཀྱིལ་འཁོར་མཛེས་པའི་སྟེང༌། །རིན་ཐང་བྲལ་བའི་རྒྱན་གྱིས་སྤྲས་ཏེ་གནས། །བསྙོན་དོར་གྱི
རྒྱན་ལས། ངོ་བོའི་བསྙོན་དོར། ངག་གི་དབང་ཕྱུག་ཚངས་སྲས་གང་ཁྱོད་ཀྱི། །སྐུ་མཆོག་དཀར་མིན་
འོད་ཟེར་བྱེ་བའི་མདངས། །གསུང་དབྱངས་ལེགས་བཤད་སྒྲ་འདི་སྙན་མིན་ཏེ། །ཡན་ལག་དྲུག་ཅུའི་
ཡོན་ཏན་རྫོགས་པ་ཉིད། །ཡུལ་ལ་བསྙོན་པ། མཚོ་ལྡན་ཁྱོད་སྐུའི་མཛེས་པ་དཀར་མིན་ཏེ། །བདུད་
གནས་མུན་པར་བྱེད་ཕྱིར་མིག་སྨན་མདངས། །སྐལ་ལྡན་རྣམས་ཀྱི་ལྷག་བསམ་དག་པའི་ངོར། །
རབ་དཀར་མཚར་སྡུག་མཛེས་པ་རྫོགས་པ་ཉིད། །རང་བཞིན་བསྙོན་དོར། རྒྱལ་ཡུམ་རྡོ་རྗེ་དབྱངས་
ཀྱི་ལྷ་མོ་ཁྱོད། །ཡིད་རབ་དགའ་བྱེད་སྐྱེས་བུར་བདག་ཅག་འདོད། །དོན་གྱིས་བདུད་གནས་མུན་
པར་བྱེད་པའི་ཕྱིར། །བརྩེ་མེད་འཚེ་བའི་ངང་ཚུལ་སྟོན་པ་ཉིད། །སྦྱར་རྒྱན་ལས། ཚིག་ཐ་དད་མིན་
པའི་སྦྱར་བ། དཀར་མཛེས་ལང་ཚོའི་མཛེས་པ་ངོམ་བྱེད་ཅིང་། །འགྲོ་ལ་བསིལ་བའི་རེག་བྱ་མཆོག་
སྟེར་བའི། །ཆུ་མཚོ་དངས་པའི་ནང་ནས་ལེགས་སྐྱེས་ཏེ། །གཉིས་སྐྱེས་ཚོགས་ཀྱི་ཡིད་གར་འོང་བ་
ཉིད། །ཚིག་ཐ་དད་པའི་སྦྱར་བ། ཆུ་མཚོ་ལས་སྐྱེས་ཀུན་ཏུ་དགའ་བྱེད་ཅིང༌། །དཀར་མཛེས་བཞིན་
ད། །ཚིག་ཐ་དད་པའི་སླར་བ། ཆ་མ
ངོམ་དབྱངས་ཀྱི་ལྷ་མོ་དང་། །ངང་པའི་རྒྱལ་པོ་གང་དེ་འཇིག་རྟེན་ཀུན། །མཛེས་བྱེད་རྒྱན་གྱི་མཆོག་
ཏུ་གྱུར་པ་ཉིད། །བྱ་བ་ཐ་དད་མིན་པའི་སྦྱར་བ། རབ་དཀར་ལང་ཚོའི་འཇོ་སྒེག་ངོམ་བྱེད་ཅིང༌། །
མགྲིན་པའི་ནང་ནས་སྙན་འགྱུར་སྒྲ་དབྱངས་སྒྲོག །གང་དེ་མཐོང་བས་འགྲོ་བ་ཐམས་ཅད་ལ། །
དགའ་བདེའི་དཔལ་གྱི་སིམ་པ་སྟེར་བར་བྱེད། །འགལ་མིན་གྱི་སྦྱར་བ། དཀར་ལ་འཚེར་བའི་ལང་
ཚོའི་འཇོ་སྒེག་ངོམ། །དྲི་བྲལ་དག་པའི་ཀུན་གསལ་ལམ་ལ་རྒྱུ། །རི་བོང་འཛིན་པས་འགྲོ་བའི་ཚ་
གདུང་བཅིལ། །མཚོ་ལྡན་ཁྱོད་ཀྱིས་བློ་གྲོས་སྟེར་བར་བྱེད། །འགལ་བའི་སྦྱར་བ། གངས་རིའི་
མདངས་འཕྲོག་གཟི་བྱིན་མཆོག་ཏུ་འབར། །མཐོང་བས་ཡིད་ལ་དགའ་བདེའི་དཔལ་སྟེར་བ། །
318

སྙན་ངག་གི་དཔེར་བརྗོད་རབ་གསལ་སྣང་བ་ལས་ལེའུ་གཉིས་པའི་དཔེར་བརྗོད།
བསིལ་ཟེར་ཅན་གྱིས་པདྨ་ཟུམ་བྱེད་ཅིང་།
།དབྱངས་ཅན་གྱིས་ནི་བློ་གྲོས་རྒྱས་པར་བྱེད། །ངེས་པ་
ཅན་གྱི་སྦྱར་བ། དཀར་མཛེས་ལང་ཚོའི་འཇོ་སྒེག་ངོམ་བྱེད་པའི། །གཉིས་སྐྱེས་གང་འདི་ངང་པ་མ་
ཡིན་ཏེ། །ངག་ལ་དཔལ་སྟེར་བཅོམ་ལྡན་ལྷག་པའི་ལྷ། །རྒྱལ་ཡུམ་རྡོ་རྗེ་དབྱངས་ཀྱི་ལྷ་མོར་ངེས། །
ངེས་པ་འགོག་པའི་སྦྱར་བ། དབྱངས་ཅན་ཁྱོད་སྐུ་མཛེས་བྱེད་འོད་ཟེར་དེ། །ཟླ་གཞོན་དག་གིས་
འཁྱུད་མིན་མཚན་དཔེའི་གཟི། །འོན་ཀྱང་རི་བོང་འཛིན་པའི་འོད་ཟེར་གྱིས། །ཁྱོད་སྐུའི་དཔལ་ལ་
རེག་པའི་ཚུལ་ཡང་མཐོང༌། །འགལ་མེད་ཀྱི་སྦྱར་བ། འགྲོ་ལ་རྗེས་སུ་བརྩེ་བའི་ངང་ཚུལ་འཛིན། །
ལུས་མེད་མུན་ཚོགས་མ་ལུས་མཐར་བསྐྲོད་པ། །རྒྱལ་ཡུམ་ངག་གི་དབང་ཕྱུག་མཚོ་ལྡན་ཉིད། །
འཇིག་རྟེན་དབང་ཕྱུག་སྤྱན་རས་གཟིགས་ཀྱང་དེ། །འགལ་བ་ཅན་གྱི་སྦྱར་བ། དབྱངས་ཅན་གང་
ཁྱོད་ནུ་ལྡན་ཡིན་ན་ཡང་། །མངོན་འདོད་གསར་པའི་གདུང་བ་བཅིལ་བར་བྱེད། །པདྨའི་སྟན་ཅན་
ཡིན་ཡང་གདོང་བཞི་མེད། །དེ་འདྲ་འཇིག་རྟེན་ཞིང་འདིར་རྨད་དུ་བྱུང༌། །ཁྱད་པར་བརྗོད་པའི་རྒྱན་
ལས། ཡོན་ཏན་མ་ཚང་བའི་ཁྱད་པར་བརྗོད་པ། རྒྱལ་ཡུམ་དབྱངས་ཀྱི་ལྷ་མོ་མཚོ་ལྡན་མའི། །
ཐུགས་རྗེའི་ལྕགས་ཀྱུ་སྲ་ཞིང་རྣོ་བ་མིན། །དེ་ལྟ་ན་ཡང་སྲིད་མཚོར་བྱིང་བའི་འགྲོ། །མ་ལུས་ཅིག་
ཅར་འཛིན་པའི་ཡོན་ཏན་ལྡན། །རིགས་མ་ཚང་བའི་ཁྱད་པར་བརྗོད་པ། དཀར་མོ་སྟོན་འབྱིན་
དབྱངས་ཀྱི་ལྷ་མོ་དེ། །མཁའ་ལ་རྒྱུ་བའི་རི་བོང་འཛིན་པ་དང༌། །སྤྲིན་དཀར་ཕྲེང་བ་མ་ཡིན་དེ་ལྟ་
ནའང་། །འགྲོ་བའི་ཚ་གདུང་ཉེས་པ་བཅིལ་བར་བྱེད། །བྱ་བ་མ་ཚང་བའི་ཁྱད་པར་བརྗོད་པ། རྣོ་
དབལ་མཆེ་བ་གཙིགས་པར་མ་བྱས་ཤིང༌། །དམར་བའི་སྡང་མིག་གིས་ནི་སྡིག་མིན་པར། །མཚོ་ལྡན་
ལྷ་མོས་མེ་ཏོག་མདའ་ཅན་ཚོགས། །མ་ལུས་འཇོམས་པར་བྱེད་གང་ཨེ་མ་མཚར། །རྫས་མ་ཚང་
བའི་ཁྱད་པར་བརྗོད་པ། ཡན་ལག་བཞི་པའི་དཔུང་གི་ཚོགས་མེད་ཅིང༌། །རྣོ་དབལ་མཚོན་ཆ་དག་
ཀྱང་ཡོད་མིན་པར། །དབྱངས་ཅན་གང་ཁྱོད་བྱམས་པའི་ཏིང་འཛིན་གྱིས། །བདུད་སྡེའི་ཚོགས་ལས་
རབ་ཏུ་རྒྱལ་བར་གྱུར། །རྒྱུ་མ་ཚང་བའི་ཁྱད་པར་བརྗོད་པ། ཁྲོ་དང་ཁེངས་པའི་བྱ་བ་ཀུན་སྤངས་
ཤིང༌། །མི་རྟོག་ཉེར་ཞིའི་ངང་ལ་རྟག་རོལ་ཡང༌། །ངག་གི་དབང་ཕྱུག་དབྱངས་ཀྱི་ལྷ་མོ་དེ། །མི་
མཐུན་དཔུང་ཚོགས་ལས་རྒྱལ་འགྲོ་དོན་སྤྱོད། །མཚུངས་སྦྱོར་གྱི་རྒྱན་ལས་བསྟོད་པའི་མཚུངས་སྦྱོར།
319

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
ཀཻ་ལ་ཤ་ཡི་རྡུལ་མང་བརྩེགས་པ་དང༌། །རི་བོང་མཚན་མས་བཀྲ་བའི་བསིལ་ཟེར་ཅན། །བློ་གཏེར་
རྒྱལ་ཡུམ་མཚོ་བྱུང་ལྷ་མོ་རྣམས། །འགྲོ་བ་ཀུན་གྱི་ཡིད་གར་འོང་བ་ཉིད། །སྨད་པའི་མཚུངས་སྦྱོར།
གློག་དམར་ཕྲེང་བ་འཁྱུག་དང་སྤྲིན་ཕུང་འཁྲིགས། །ཆུ་ཡི་ལྦུ་ཕྲེང་ཆགས་དང་དབང་པོའི་གཞུ། །ཚེ་
སྲོག་མྱུར་དུ་འཇིག་པའི་ཚུལ་མཐོང་ན། །མཚོ་ལྡན་ཁྱོད་ཀྱི་ཐུགས་རྗེས་བདག་སྐྱོབས་ཤིག །
འགལ་རྒྱན་ལས། གཞི་ཐ་དད་པའི་བྱ་བ་འགལ་བ། མེ་ཏོག་མདའ་ཅན་དཔུང་གིས་འགྲོ་
བ་ཀུན། །རྨོངས་པའི་ཞགས་པས་རབ་ཏུ་འཆིང་བྱེད་ཀྱང༌། །དབྱངས་ཅན་ཐུགས་རྗེའི་མཚོན་ཆ་རྣོན་
པོ་ཡིས། །སྐལ་བཟང་ཚོགས་ཀྱི་རྨོངས་པའི་དྲ་བ་གཅོད། །ཡོན་ཏན་འགལ་བ། དབྱངས་ཅན་གང་
ཁྱོད་མཐོང་དང་དྲན་ཙམ་གྱིས། །མེ་ཏོག་མདའ་ཅན་མྱ་ངན་གྱིས་གནོན་ཅིང༌། །ཐར་འདོད་སྐལ་བར་
ལྡན་པའི་སྐྱེས་བུ་རྣམས། ལྡན་པའི་སྐྱེས་བུ་རྣམས། །རབ་དགའ་དད་པའི་སྐྲ་ལོང་ །རབ་དགའ་དད་པའི་སྤུ་ལོང་གཡོ་བར་བྱེད། །རྫས་འགལ་བ། བཞིན་གྱི་
དཀྱིལ་འཁོར་དཀར་ཞིང་དབུ་སྐྲ་གནག །ནུ་འབུར་མཐོ་ཞིང་ལྟེ་བ་རབ་ཏུ་དམའ། །རྒྱལ་ཡུམ་
དབྱངས་ཀྱི་ལྷ་མོ་གང་དེ་ནི། །འགྲོ་བ་ཀུན་གྱི་བློ་སྟེར་ལྷག་པའི་ལྷ། །རྫས་ལས་དང་འགལ་བ།
བཞིན་གྱི་ཟླ་བའི་དཀྱིལ་འཁོར་རབ་རྒྱས་ཤིང༌། །མཆུ་སྒྲོས་པདྨའི་འདབ་མ་འཛུམ་མདངས་གཡོ། །
ཚེམས་དཀར་གངས་རིའི་ཕྲེང་བ་མཚར་དུ་དངར། །དབྱངས་ཅན་ཁྱོད་ཀྱིས་བདུད་ཡིད་སྲེག་པར་
བྱེད། །གཞི་གཅིག་པའི་བྱ་བ་འགལ་བ། འགྲོ་ལ་རྗེས་སུ་བརྩེ་བའི་ངང་ཚུལ་ཅན། །དབྱངས་ཅན་
ཁྱོད་ཐུགས་བྱམས་པའི་མཚོན་རྣོན་པོ། །བཏབ་པ་མིན་ཡང་རྨོངས་པའི་དྲྭ་བ་ཀུན། །མ་ལུས་མིང་གི་
ལྷག་མར་བྱེད་གང་མཚར། །སྦྱར་བའི་འགལ་བ། དྲན་པ་ཙམ་གྱིས་བློ་གྲོས་མཆོག་སྩོལ་བ། །སྨྲ་
བའི་དབང་ཕྱུག་ལྷག་པའི་ལྷ་གང་གི །བཞིན་རས་དཀར་དམར་མདངས་ཆགས་མཛེས་པ་འདི། །
སྐལ་ལྡན་ཀུན་གྱི་ཡིད་དུ་འོང་བ་ཉིད། །སྐབས་མིན་བསྟོད་པའི་རྒྱན། མཚོ་ལྡན་གང་ཁྱོད་ལྷ་ཡི་ལྷར་
བཟུང་ནས། །བསྙེན་ཅིང་སྒྲུབ་པའི་དཀའ་སྤྱད་བརྩོན་འགྲུས་ཀྱིས། །ངལ་མེད་བདེན་པར་གནས་
པའི་རི་དྭགས་ཚོགས། །བག་ཡངས་དགའ་བའི་སྤྱོད་པར་རོལ་རྣམས་བདེ། །ཟོལ་བསྟོད་ཀྱི་རྒྱན་
ལས། མཐུ་ཕུན་ཚོགས་ཀྱི་ཟོལ་བསྟོད། ཡིད་འཕྲོག་ཚངས་པའི་བུ་མོ་མཚོ་ལྡན་མ། །ཁྱོད་ཀྱིས་
བདུད་ཚོགས་འཇོམས་ལ་ངོ་མཚར་ཅི། །སྟོན་མཆོག་དམ་པ་ཟས་གཙང་སྲས་དེས་ཀྱང༌། །མེ་ཏོག་
320

སྙན་ངག་གི་དཔེར་བརྗོད་རབ་གསལ་སྣང་བ་ལས་ལེའུ་གཉིས་པའི་དཔེར་བརྗོད།
མདའ་ཅན་ཚོགས་རྣམས་ཕམ་པར་བྱས། །དཔའ་བ་ཕུན་ཚོགས་ཀྱི་ཟོལ་བསྟོད། ངག་ལ་དཔལ་སྟེར་
བློ་གཏེར་ལྷ་མོ་ཁྱོད། །ཚངས་དང་དབང་ཕྱུག་གང་གི་པད་གདན་དང༌། །ཟླ་བའི་ཅོད་པན་ཕྲོགས་
ནས་ལོངས་སྤྱོད་པ། །འདི་དག་འཕགས་མའི་བྱ་བ་ཡིན་ནམ་ཅི། །སྟོབས་ཕུན་ཚོགས་ཀྱི་ཟོལ་བསྟོད།
ངང་པའི་བུ་མོ་དཀར་མོ་སྟོན་འབྱིན་གང༌། །སྨྲ་བའི་དབང་ཕྱུག་མཆོག་ཏུ་ཡོངས་གྲགས་ན། །ཇི་སྙེད་
ཤེས་བྱའི་ཆོས་ཀྱི་གནས་ལུགས་ཀུན། །ཐུགས་སུ་ཆུད་པའི་དཔལ་མདར༼མངར༽ཅིའི་ཕྱིར་ཁེངས།
ངེས་བསྟན་གྱི་རྒྱན་ལས། མཆོག་གི་ངེས་བསྟན།
རྒྱལ་ཡུམ་མཚོ་ལྡན་ཐུགས་རྗེ་སྐལ་ལྡན་གྱི། །བློ་
གྲོས་རྒྱས་པར་བྱེད་གང་ངེས་བསྟན་ཕྱིར། །ཉིན་མོར་བྱེད་པའི་འོད་ཀྱིས་རེག་པ་ལས། །འདབ་ལྡན་
པདྨ་གཞོན་ནུ་བཞད་པར་བསྟན། །མཆོག་མིན་ངེས་བསྟན། མུན་རུམ་འཐུག་པོའི་གླིང་གནས་
སེམས་ཅན་རྣམས། །སྣང་བར་སྤྱོད་པའི་སྐལ་བས་མི་འཐོབ་པས། །མཚོ་ལྡན་ཁྱོད་ལ་ལོག་ལྟའི་
སེམས་ལྡན་རྣམས། །ཐར་པ་འཐོབ་པའི་སྐལ་བ་མེད་པར་སྟོན། །ལྷན་ཅིག་བརྗོད་པའི་རྒྱན་ལས།
ཡོན་ཏན་ལྷན་ཅིག་བརྗོད་པ། འགྲོ་ལ་བློ་གྲོས་མཆོག་སྟེར་ངག་གི་དབང༌། །རྒྱལ་ཡུམ་མཚོ་ལྡན་ལྷ་
མོའི་སྐེད་སྐབས་དང༌། །རབ་མཛེས་ཡིད་དུ་འོང་བའི་ལང་ཚོ་ཅན། །ཤེལ་གྱི་ལྕུག་ཕྲན་གཞོན་ནུ་ལྷན་
ཅིག་ཕྲ། །བྱ་བ་ཐ་དད་པའི་ལྷན་ཅིག་བརྗོད་པ། རི་བོང་འཛིན་པ་ཟླ་བའི་དཀྱིལ་འཁོར་དང༌། །ལྷན་
ཅིག་དབྱངས་ཅན་ཁྱོད་ལ་དད་པ་འཕེལ། །བསིལ་ཟེར་ཅན་གྱིས་པདྨ་ཟུམ་པ་དང་། །ལྷན་ཅིག་ཁྱོད་
ཀྱི་ཐུགས་རྗེས་རྨོངས་མུན་བཅོམ། །བྱ་བ་གཅིག་པའི་ལྷན་ཅིག་བརྗོད་པ། རི་དྭགས་གྲིབ་མས་
མཚན་པའི་དཀྱིལ་འཁོར་དང་། །འདབ་ལྡན་ཀུན་དཱ་རབ་ཏུ་བཞད་པའི་དཔལ། །མཚོ་ལྡན་གང་གི་
བཞིན་གྱི་དཀྱིལ་འཁོར་རྣམས། །ལྷན་ཅིག་འགྲོ་ཀུན་ཡི་གར་འོང་བ་ཉིད། །ཡོངས་རྗེས་ཀྱི་རྒྱན།
ངག་གི་དབང་ཕྱུག་ཚངས་སྲས་གང་ཁྱོད་ཀྱིས། །བཻ་ཌཱུར་པི་ཝང་སྙན་པར་འཁྲོལ་བའི་སྒྲས། འགྲོ་བ་
ཀུན་གྱི་ཡིད་རབ་ཕྲོགས་བྱས་ནས། །སྙན་བསྒྱུར་རྣ་བར་འཇེབས་པའི་བདུད་རྩི་བྱིན། །ཤིས་བརྗོད་
ཀྱི་རྒྱན། གང་ཞིག་ཚངས་དང་བརྒྱ་བྱིན་ལ་སོགས་པ། །སྲིད་འདིར་ཆེ་བར་གྲགས་པ་ཀུན་གྱིས་ཀྱང་། །
ཞབས་ཟུང་གཙུག་གི་རྒྱན་དུ་ལེགས་མཆོད་པ། །མཚོ་ལྡན་ལྷ་མོས་དགེ་ལེགས་སྤེལ་བར་མཛོད། །
རབ་སྤེལ་ལས་སྒྲུབ་བྱེད་འབྲེལ་མཚུངས་ཀྱི་རབ་སྤེལ། དབྱངས་ཅན་ཁྱོད་སྐུའི་རི་བོང་འཛིན་པ་ལ། །
འདར་ཆ་བར
321

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
བརྟེན་པའི་རྣམ་མང་རྒྱན་ཕྲེང་འདི་རྣམས་ནི། །སྲིད་པའི་རྒྱན་ཀུན་བགྲོས་ནས་ཁྱོད་སྐུའི་ངོས། །
ཚོགས་པ་འདྲ་བས་དྲི་ཟའི་ཁེངས་པ་འཕྲོག །སྟོབས་མཚུངས་རབ་སྤེལ། མཚོ་ལྡན་ཁྱོད་སྐུ་ཀཻ་ལ་ཤ་
ཡི་རིར། །ཉིན་བྱེད་འོད་ཀྱིས་འཁྱུད་པ་འདྲ་བ་ལ། །གནག་སྣུམ་ཟུར་ཕུད་ལན་བུའི་འཁྲི་ཤིང་གཡོ། །
བཻ་ཌཱུར་ཏམྦུ་ར་ལ་དགའ་མགུར་རྩེ། །དགོངས་པ་ཅན་གྱི་རྒྱན་ནི། སྙན་ངག་མཁན་གྱིས་བརྗོད་
འདོད་ཀྱིས་ཀུན་ནས་བསླངས་པའི་བསམ་པ་ནི་དགོངས་པ། དེ་ཡང་ཉི་ཚེ་བ་མ་ཡིན་པར། བརྩམ་
རྒྱུའི་བསྟན་བཅོས་སྙན་ངག་ཆེ་ཆུང་གང་ཡིན་ཡང་དེའི་ཐོག་མཐར་ཁྱབ་པའི་རྒྱན་འདིའི་ཁྱད་པར།
ངོ་བོ་ལུས་བཅད་ལྷུག་སྤེལ་མ་གསུམ་དང༌། རྒྱན་དུ་མ་ཚོགས་པའི་ཚིག་རྒྱུན་གྱི་ཡུལ་ལ་གནས་པའི་
ཡོན་ཏན་གྱི་ཁྱད་པར་དེ་ནི་དགོངས་པ་ཅན་གྱི་རྒྱན་ཡིན་ནོ། །སྙན་ངག་མེ་ལོང་གི་ལེའུ་གཉིས་པའི་
དཔེར་བརྗོད་པར་འགར་མེད་ན་མཚོས་པར་
དཔེར་བརྗོད་པདྨ་འགྱུར་མེད་རྒྱ་མཚོས་སྦྱར་བ་རྫ